প্রত্যক্ষদর্শীরা জানান, সংঘর্ষের সময় শিবিরকর্মীরা একের পর এক হাতবোমা ফাটায়। এক পর্যায়ে তারা বিশ্ববিদ্যালয়ের শিক্ষার্থীদের সাতটি, শিক্ষকদের দুটি বাস, দুটি মাইক্রোবাস ও দুটি প্রাইভেটকারে ভাংচুর করে। বিশ্ববিদ্যালয়ের উপাচার্য ভবন, লাইব্রেরি ভবন এবং একাডেমিক ভবন এ, বি, ডি, ও ই তে জানালা-দরজা, কলাপসিবল গেট ভাংচুর করে তারা। এছাড়া বিভিন্ন একাডেমিক ভবনের কম্পিউটারও ভাংচুর করা হয়। শিবিরের এই তাণ্ডবে বিশ্ববিদ্যালয়ের এক কোটি টাকারও বেশি সম্পদের ক্ষতি হয়েছে বলে জানা যায়।